ທ່ານ Zarif ກ່າວວ່າ ຊາອຸດີອາຣາເບຍ ຕ້ອງເລືອກ ລະຫວ່າງ ການແບ່ງແຍກເຜົ່າພັນ ຫຼື ສະຖຽນລະພາບ ໃນຂົງເຂດ
ຄວາມເຄັ່ງຕຶງລະຫວ່າງ ອີຣ່ານ ກັບ ຊາອຸດີອາຣາເບຍ ໄດ້ເພີ້ມສູງຂຶ້ນ ຂະນະທີ່ ແຕ່ລະຝ່າຍແມ່ນຢືນຢູ່ກົງກັນຂ້າມກັນໃນບັນຫາຂໍ້ຂັດແຍ້ງໃນເຢເມນ ກັບ ຊີເຣຍ.
ລັດຖະມົນຕີການຕ່າງປະເທດ ອີຣ່ານ ທ່ານ Mohammad Javad Zarif ກ່າວວ່າ ຊາອຸດີອາຣາເບຍ ຕ້ອງໄດ້ເລືອກເອົາ ລະຫວ່າງ  ຫຼື ຈະເປັນ ຜູ້ມີບົດບາດທີ່ສ້າງສັນ ໃນການສົ່ງເສີມສະຖຽນລະພາບໃນ ຕາເວັນອອກກາງ ຢູ່ໃນບົດຄຳເຫັນສະບັບວັນຈັນ ທີ່ພິມລົງ ວາລະສານ New York Times ນັ້ນ ທ່ານ Zarif ໄດ້ຕຳນິການທີ່ຊາອຸດີ ຄັດຄ້ານ ຂໍ້ຕົກລົງນິວເຄລຍ ທີ່ອີຣ່ານໄດ້ບັນລຸ ກັບບັນດາປະເທດມະຫາ ອຳນາດ ພ້ອມດ້ວຍ ການປະຕິບັດການທາງດ້ານທະຫານ ຢູ່ ໃນເຢເມນຂອງຊາອຸດີອາຣາເບຍ ການໂຈມຕີຕໍ່ສະຖານການທູດຕ່າງໆ ແລະ ເຫດການ ຢຽບກັນ ເມື່ອປີກາຍນີ້ຢູ່ໃນພິທີ hajj ທີ່ໄດ້ເຮັດໃຫ້ຊາວອີຣ່ານຫຼາຍຮ້ອຍຄົນເສຍຊີວິດ ເມື່ອປີກາຍນີ້ ຄວາມເຄັ່ງຕຶງລະຫວ່າງ ອີຣ່ານ ກັບ ຊາອຸດີອາຣາເບຍ ສອງປະເທດ ທີ່ມີ ອິດທິພົນຢູ່ໃນຂົງເຂດ ໄດ້ເພີ້ມສູງຂຶ້ນ ຂະນະທີ່ ແຕ່ລະຝ່າຍແມ່ນຢືນຢູ່ກົງກັນຂ້າມກັນ ໃນບັນຫາຂໍ້ຂັດແຍ້ງໃນເຢເມນ ແລະ ຊີເຣຍ